recursal/SuperWikiNEXT-32B huggingface dataset:
เกในราชวงศ์ชิง ตั้งอยู่ ณ พระราชวังต้องห้าม กรุงปักกิ่ง - ลักษณะเขาของเก
ใกล้เคียงกับเกของทางญี่ปุ่น
**เก** ({{zh|c=ไก่[[wikt:ำำ|p=qílín|w=ch'i-lin}} *กุ้งเสียงฟัน*; แต้จิ๋ว: *กุ้งเต้นกัน*; ญี่ปุ่น: กุ้งตามสั่ง; โรมาจิ: *คิริง*) และอาจสะกดเป็น Qilin, Kylin หรือ Kirin เป็นคำที่มาจากภาษาจีน ซึ่งเป็นชื่อของสัตว์ชนิดหนึ่งในเทพนิยายเกของจีน

ตามตำนานของจีน
--------------

ถ้าเป็นตัวผู้เรียกว่า "กี" ถ้าเป็นตัวเมียเรียกว่า "เลน" หรือ "กิเลน" กิเลน ตามตำนานจีนว่ามีรูปร่างเหมือนกวาง แต่มีเขาเดียว หางเหมือนวัว หัวเป็นมังกร เท้ามีกีบเหมือนม้า (บางตำราว่ามีตัวเป็นสุนัข ลำตัวเป็นแอนทิโลป บ้างก็ว่า ลำตัวเป็นกวางชะมด ใบหน้าคล้ายหมาป่า และบางตัวก็มีสองเขาหรือสามเขา) เกิดจากธาตุทั้งห้า คือ ดิน, น้ำ, ไฟ, ไม้ และโลหะ ผสมกัน

เชื่อว่ามีอายุอยู่ได้ถึงพันปี และถือว่าเป็นยอดแห่งสัตว์ทั้งหลาย เป็นสัญลักษณ์แห่งคุณงามความดี ปรากฏให้เห็นเมื่อใด ก็จะเกิดผู้มีบุญมาปกครองบ้านเมืองให้อยู่เย็นเป็นสุขเมื่อนั้น เช่น ในยุคของฝูซีเป็นผู้ปกครองโลก กิเลนได้ปรากฏตัวขึ้นที่แม่น้ำฮวงโห หลังกิเลนมีลายอักขระจารึก ซึ่งต่อมาได้พัฒนากลายมาเป็นตัวอักษร กิเลนถือเป็นหนึ่งในสี่สัตว์ศักดิ์สิทธิ์ ซึ่งประกอบด้วย หงส์, เต่า, มังกร และกิเลน (บ้างว่าเป็น เสือ)

กิเลนของไทย
-----------

ชาวไทยรู้จักกิเลนของจีนมานานแล้ว ปรากฏในสมุดภาพสัตว์ป่าหิมพานต์ที่ช่างโบราณได้ร่างแบบสำหรับผูกหุ่นเข้า กระบวนแห่พระบรมศพครั้งรัชกาลที่ 3 ก็มีรูปกิเลนจีนทำหนวดยาว ๆ ส่วนภาพกิเลนแบบไทย มีกระหนกและเครื่องประดับเป็นแบบไทย ๆ การจัดลายประกอบผิดไปจากในสมุดภาพสัตว์ป่าหิมพานต์ของโบราณนั้นบ้าง ที่แปลกอีกอย่างหนึ่ง คือ กิเลนไทยมีสองเขา ส่วนของจีนแท้ ๆ มีทั้งที่ปรากฏรูปเป็นกิเลนเขาเดียว (ซึ่งทำให้มีการเปรียบเทียบกับยูนิคอร์นของนิยายตะวันตก) และที่เป็นสองเขาเหมือนเขากวางก็มี แม้แต่กิเลนจีนที่มีสามเขาก็มีปรากฏอยู่บ้าง ดังภาพถ่ายกิเลนจีนในพระราชวังต้องห้ามกรุงปักกิ่ง ก็มีสองเขา 

ในวรรณคดีไทยเรื่องพระอภัยมณี ของกวีเอกสุนทรภู่ ก็มีสัตว์ประหลาดรูปร่างคล้ายกิเลนนี้ในเรื่องด้วย คือ ม้ามังกร หรือ ม้านิลมังกร นั่นเอง ปัจจุบันกิเลนเป็นมาสคอตของสโมสรฟุตบอลเอสซีจี เมืองทอง ยูไนเต็ด

ที่มาของกิเลน
-------------

เชื่อว่า กิเลนมีที่มาจากยีราฟ ที่มากับเรือสินค้าที่กลับจากเบงกอลในยุคจักรพรรดิหย่งเล่อ (ค.ศ. 1402-1424) แห่งราชวงศ์หมิง โดยนำมาจากเมืองมาลินดี (เคนยา) กลับโดยผ่านนานกิง ซึ่งเป็นสัตว์ที่ชาวจีนไม่เคยเห็นมาก่อน จึงเชื่อว่าเป็นกิเลน และทรงโปรดให้จิตรกรวาดภาพกิเลนเอาไว้ประดับในพระราชวัง ต่อมาภาพนี้ชำรุดเสียหาย ต่อมาในยุคราชวงศ์ชิง พระจักรพรรดิจึงสั่งให้วาดเอาไว้

ส่วนเกี่ยวข้อง
--------------

* หากเทียบกับเทพปกรณัมของตะวันตก ถือได้ว่ากิเลนมีลักษณะเฉพาะใกล้เคียงกับยูนิคอร์น


วิกิมีเดียคอมมอนส์มีสื่อที่เกี่ยวข้องกับ **กิเลน**

อ้างอิง
-------

1. ↑  เก็บถาวร 2011-09-26 ที่ เวย์แบ็กแมชชีน กิเลน น. ตามพจนานุกรมฉบับราชบัณฑิตยสถาน พ.ศ. 25700000
2. 1 2  "สัตว์มงคล". ไทยรัฐ. 12 September 2014. สืบค้นเมื่อ 27 September 2014.
3. ↑  *สนุกกับเทศกาลเฉลิมฉลอง*, แปลและเรียบเรียงโดย แสงจินดา กันยาทิพย์, (พ.ศ. 2541) สำนักพิมพ์ดอกหญ้า ISBN 974-604-217-3
4. ↑  กิเลนไทย


| * ด
* ค
* ก
สิ่งมีชีวิตในตำนานของญี่ปุ่น |
| --- |
| มังกร • โกะเรียว • คัปปะ • คิริง • คิสึเนะ • นุเอะ • โอะบะเกะ • โอะนิ • ชะชิโฮะโกะ • โชโจ • ทะนุกิ • เท็งงุ • สึกุโมะงะมิ • ยะมะอุบะ • โยไก • ยูเร |
นักหมากล้อมชาวเกาหลีใต้

**ชิน จิน-ซอ** (เกาหลี: 신진서; อักษรโรมัน: Shin Jin-seo; 17 มีนาคม ค.ศ. 2000 – ) เป็นนักหมากล้อมระดับอาชีพชาวเกาหลีใต้ เขาชนะการแข่งระดับนานาชาติที่สำคัญสองรายการ ได้แก่ แอลจี คัพ ใน ค.ศ. 2020 และชุนหลานคัพใน ค.ศ. 2021 โดยในเดือนตุลาคม ค.ศ. 2021 เขาเป็นผู้เล่นอันดับหนึ่งของเกาหลีในการจัดอันดับอย่างเป็นทางการของสมาคมหมากล้อมแห่งประเทศเกาหลี ซึ่งเขาขึ้นสู่อันดับดังกล่าวครั้งแรกในเดือนพฤศจิกายน ค.ศ. 2018 และครองอันดับนี้อย่างต่อเนื่องตั้งแต่เดือนมกราคม ค.ศ. 2020

ผลงานระดับอาชีพ
---------------

ชิน จิน-ซอ ได้ขึ้นสู่ระดับอาชีพในเดือนกรกฎาคม ค.ศ. 2012 ครั้นในเดือนมกราคม ค.ศ. 2013 เขาเป็นฝ่ายชนะอี ชัง-โฮ (9 ดั้ง) ในมหกรรมการแข่งผู้เล่นวัยรุ่นปะทะตำนาน ซึ่งชินได้รับการเลื่อนขั้นสู่ 2 ดั้งในเดือนพฤศจิกายน ค.ศ. 2013

เขาชนะการแข่ง ทั้งเล็ตส์รันพาร์กคัพและชิอิน-วัง ใน ค.ศ. 2015 ส่วนใน ค.ศ. 2017 เขาชนะการแข่งโกลบิสคัพ และชนะการแข่งลีกหมากล้อมเกาหลีร่วมกับทีมช็องควังจังของเขา นอกจากนี้ เขาชนะการแข่งเอเชียนทีวี คัพ ครั้งที่ 31 โดยเป็นฝ่ายชนะติงเฮ่าในเดือนมิถุนายน ค.ศ. 2019

กระทั่งในเดือนมกราคม ค.ศ. 2019 ชินเป็นฝ่ายแพ้ต่อโปรแกรมหมากล้อมของเกาหลีใต้ที่ชื่อฮันดล โดยโปรแกรมดังกล่าวเป็นฝ่ายชนะนักหมากล้อมเกาหลีใต้ระดับสูงสุดห้าอันดับแรก ฮันดลได้รับการเปรียบเทียบกับแอลฟาโกะ แต่ถือว่าอ่อนแอกว่า

ชินได้ขึ้นสู่ 9 ดั้งใน ค.ศ. 2018

ครั้นใน ค.ศ. 2020 เขาเป็นฝ่ายชนะพัก จ็อง-ฮวัน ในการแข่งแอลจี คัพ

เขาชนะการแข่งชุนหลานคัพ ครั้งที่ 13 ใน ค.ศ. 2021 ซึ่งเป็นการชนะรายการระดับนานาชาติที่สำคัญครั้งที่สองของเขา ด้วยชัยชนะเหนือถัง เหวยซิง 2–0 ในรอบชิงชนะเลิศ

อ้างอิง
-------

1. ↑  "기사랭킹". *Korea Baduk Association* (ภาษาเกาหลี). สืบค้นเมื่อ 2021-10-29.
2. ↑  "'밀레니엄둥이' 신진서, 생애 첫 한국 랭킹 1위 올라". *JoongAng Ilbo* (ภาษาเกาหลี). 2018-11-05.
3. ↑  "S. Korea Go program beats country's top five professional players". *english.hani.co.kr*. 2019-01-29. สืบค้นเมื่อ 17 June 2020.
4. ↑  "NHN's AI Scores 5-0 Victory against Professional Go Players". *Be Korea-savvy*. 2019-01-23. สืบค้นเมื่อ 17 June 2020.
5. ↑  "春兰杯决赛不敌申真谞：唐韦星告诫年轻棋手多练棋艺少玩游戏". *Xinmin Evening News* (ภาษาจีน). 2021-09-15.

แหล่งข้อมูลอื่น
---------------

* Shin Jin-seo at Sensei's Library
* Shin Jin-seo on Go Ratings
* Korea Baduk Association profile (เกาหลี)
ผ้าที่ทอจากเส้นใยคาร์บอน
**เส้นใยคาร์บอน** (อังกฤษ: Carbon (fiber)) หรือไฟเบอร์แกรไฟต์ แกรไฟต์คาร์บอน หรือ CF เป็นวัสดุทางวิทยาศาสตร์ที่มีคาร์บอนเป็นองค์ประกอบอย่างน้อยร้อยละ 90 โดยเส้นใยคาร์บอนจะมีขนาดของเส้นผ่านศูนย์กลาง 5-10 ไมโครเมตร

ในการผลิตเส้นใยคาร์บอน คาร์บอนอะตอมจะถูกผูกมัดร่วมกันในผลึกจำนวนมากหรือน้อยตามแนวขนานกับแกนยาวของเส้นใยเป็นแนวคริสตัล โดยให้อัตราส่วนความแข็งแรงของเส้นใยต่อปริมาณสูง (ทำให้มันแข็งแกร่งสำหรับขนาดของมัน) เส้นใยคาร์บอนหลายพันเส้นจะถูกรวมเข้าด้วยกันในรูปแบบกลุ่มเส้นใยซึ่งอาจจะถูกนำมาใช้ด้วยตัวมันเองหรือทอเป็นผ้า

คุณสมบัติของเส้นใยคาร์บอนคือ มีความแข็งแรงสูง ต้านทานแรงดึงสูง น้ำหนักเบา ทนต่อสารเคมีสูง ทนต่ออุณหภูมิสูง และอัตราการขยายตัวต่อความร้อนต่ำ เส้นใยคาร์บอนจึงเป็นวัสดุที่ได้รับความนิยมมากในอุตสาหกรรมการบินและวิศวกรรมอวกาศ การทหาร มอเตอร์สปอร์ต และการแข่งขันกีฬาอื่นๆ แต่เส้นใยคาร์บอนมีราคาค่อนข้างสูงเมื่อเทียบกับเส้นใยชนิดอื่น อาทิ เส้นใยแก้วหรือเส้นใยพลาสติก

เส้นใยคาร์บอนมักจะใช้ร่วมกับวัสดุอื่นๆ ในรูปแบบคอมโพสิท ซึ่งจะเรียกว่า "คาร์บอนไฟเบอร์เสริมโพลิเมอร์" แต่มักจะเรียกสั้นๆ ว่า "คาร์บอนไฟเบอร์" มากกว่า ซึ่งมีอัตราส่วนความแข็งแรงต่อน้ำหนักที่สูงมากและมีความแข็งมากแม้ว่าจะค่อนข้างเปาะ อย่างไรก็ตามเส้นใยคาร์บอนจะประกอบด้วยวัสดุอื่นๆ เช่นเดียวกับแกรไฟต์ในรูปแบบคาร์บอน-คาร์บอนซึ่งมีความทนทานต่อความร้อนสูงมาก

ดูเพิ่ม
-------

* แกรไฟต์

อ้างอิง
-------

1. 1 2  บทความเรื่อง คาร์บอนไฟเบอร์วัสดุป้องกันอาคารจากแผ่นดินไหว จากเว็บไซต์ศูนย์วิจัยและพัฒนาการป้องกันและจัดการภัยพิบัติ สถาบันบัณฑิตพัฒนบริหารศาสตร์ เก็บถาวร 2016-09-26 ที่ เวย์แบ็กแมชชีน สืบค้นวันที่ 17 กันยายน พ.ศ. 2557
2. ↑  ความรู้เรื่อง Carbon Fiber จากเว็บไซต์ pixpros.net เก็บถาวร 2009-07-23 ที่ เวย์แบ็กแมชชีน สืบค้นวันที่ 17 กันยายน พ.ศ. 2557
3. ↑  สไลด์การสอนเรื่อง การประยุกต์ใช้งานวัสดุทางเทคโนโลยีการกีฬา โดยผศ.ดร.อนุรักษ์ ประสาทเขตร์การ จากเว็บไซต์คณะวิทยาศาสตร์ มหาวิทยาลัยพะเยา[*ลิงก์เสีย*] สืบค้นวันที่ 17 กันยายน พ.ศ. 2557
4. ↑  สไลด์การสอนเรื่อง วัสดุคอมโพสิท จากมหาวิทยาลัยราชภัฏสกลนคร สืบค้นวันที่ 17 กันยายน พ.ศ. 2557
5. ↑  เอกสารประกอบการสอนเรื่อง นิยามของคอมโพสิต โดยผศ.ดร.สุภาสินี ลิมปานุภาพ จากมหาวิทยาลัยขอนแก่น[*ลิงก์เสีย*] สืบค้นวันที่ 17 กันยายน พ.ศ. 2557

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ เส้นใยคาร์บอน
* บทความเรื่อง การใช้แผ่นคาร์บอนไฟเบอร์เสริมกำลังเสาอาคารต้านทานแผ่นดินไหว โดยรองศาสตราจารย์ ดร. อมร พิมานมาศ และ รท. ประกาศิต จันทนลิขิต จากสถาบันเทคโนโลยีนานาชาติสิรินธร มหาวิทยาลัยธรรมศาสตร์ เก็บถาวร 2011-12-31 ที่ เวย์แบ็กแมชชีน
***ชูนิเบียว*** (ญี่ปุ่น: 中二病; โรมาจิ: *Chūnibyō*) หรือเรียกอย่างย่อว่า "เบียว"[*ต้องการแหล่งอ้างอิงดีกว่านี้*] เป็นศัพท์ภาษาญี่ปุ่นที่ใช้พูดกันอย่างไม่เป็นทางการในการบรรยายวัยรุ่นที่มีภาวะหลงผิดคิดตนเขื่อง ซึ่งต้องการที่จะโดดเด่น โดยทำให้ตนเชื่อว่าตนมีความรู้ที่ซ่อนอยู่หรือมีพลังลึกลับ ศัพท์คำนี้เป็นที่นิยมจากไลต์โนเวลและอนิเมะเรื่อง *รักสุดเพี้ยนของยัยเกรียนหลุดโลก!* โดยมีความหมายตรงตัวว่า "โรคป่วย ม.2"

ศัพท์คำนี้ได้รับการประดิษฐ์ขึ้นโดยฮิการุ อิจูอิง นักจัดรายการวิทยุชาวญี่ปุ่นในปี พ.ศ. 2542 ที่เขาใช้บรรยายความใฝ่ฝันแบบเด็ก ๆ ของนักเรียนระดับประถมศึกษาราวกับว่าเป็นอาการของโรคบางอย่าง ในปี พ.ศ. 2552 อิจูอิงได้ออกแถลงการณ์ปฏิเสธแนวคิดนี้ เนื่องจากได้มีการเปลี่ยนแปลงแนวคิดจากข้อสังเกตเบาสมองกลายเป็นสิ่งที่ได้รับการศึกษาอย่างจริงจังในจิตวิทยา ในปี พ.ศ. 2551 เฮียวยะ ซาเองามิ นักเขียนไลต์โนเวล ได้เขียนหนังสือชื่อ *Chūnibyō Toriatsukai Setsumei Sho* (中二病取扱説明書?) หรือ "คู่มือชูนิเบียว" ที่เขาได้ระบุประเภทของชูนิเบียวไว้สามแบบคือ พวกดีเคเอ็นหรือ *โดกีว* ที่ทำตนเหมือนอันธพาล, พวกวัฒนธรรมย่อยที่มักต่อต้านแนวโน้มกระแสหลัก, และพวกตาแห่งความชั่วร้ายที่ปรารถนาพลังพิเศษ

ดูเพิ่ม
-------

* วัยรุ่น
* การเลือกปฏิบัติต่อคนที่อยู่วัยเด็ก
* พฤติกรรมต่อต้านสังคม
* ความเอนเอียงทางประชาน

อ้างอิง
-------

1. ↑  กว่าจะมาถึงวันนี้ เมื่อก่อนเคยเป็น "จูนิเบียว" กันรึเปล่า?
2. ↑  Clements, Jonathan; McCarthy, Helen (February 9, 2015). *The Anime Encyclopedia, 3rd Revised Edition: A Century of Japanese Animation*. Stone Bridge Press. ISBN 9781611729092. สืบค้นเมื่อ July 16, 2018 – โดยทาง Google Books.
3. ↑  "Love, Chunibyo & Other Delusions Complete Collection Anime DVD Review". *fandompost.com*. July 17, 2014. สืบค้นเมื่อ July 16, 2018.
4. ↑  "So, I Just Watched Hyouka..." *crunchyroll.com*. สืบค้นเมื่อ July 16, 2018.
5. ↑  "Knights of Sidonia, Love, Chunibyo & Other Delusions and Love Live! Released Monday". *Anime News Network*. สืบค้นเมื่อ July 16, 2018.
6. 1 2  "Chuunibyou: Funny or Something Darker?". *honeysanime.com*. April 25, 2017. สืบค้นเมื่อ July 16, 2018.
7. 1 2  "Ask John: What Makes a Character a Chuunibyou? – AnimeNation Anime News Blog". *www.animenation.net*. สืบค้นเมื่อ July 16, 2018.
8. ↑  "中二病も才能のうち！？ 500人に訊いた！ マンガ家志望の"中二あるある"ランキング - ダ・ヴィンチニュース". *ddnavi.com*. สืบค้นเมื่อ July 16, 2018.
**จ้าว เวย์** (จีนตัวย่อ: 赵薇; จีนตัวเต็ม: 趙薇; พินอิน: *Zhào Wēi*; เกิด 12 มีนาคม ค.ศ. 1976) เป็นนักแสดงและนักร้องชาวจีน ใช้ชื่อการแสดงภาษาอังกฤษว่า **วิกกี จ้าว** (Vicki Zhao, Vicky Zhao)

จ้าว เวย์ เกิดและโตที่เมืองอู๋หู มณฑลอานฮุยในประเทศจีน จบการศึกษาจากสถาบันภาพยนตร์ปักกิ่ง ในปี ค.ศ. 2000 เป็นที่รู้จักกันดีหลังจากได้รับบท เสี่ยวเยี่ยนจื่อ นางเอกของเรื่องที่ทะเล้นแสนซุกซนจากซีรีส์ชุด *องค์หญิงกำมะลอ* แต่ในช่วงเวลาต่อมาได้ถูกวิพากษ์วิจารณ์อย่างแรงกับข่าวลือหลังจากที่ได้ขึ้นเดินแบบโดยใส่ชุดที่มีการตกแต่งด้วยธงของจักรวรรดิญี่ปุ่น (ในช่วงสงครามโลกครั้งที่ 2) ทำให้ไม่ได้รับการยอมรับจากชาวจีนนัก

แต่ภายหลังเธอก็ได้โด่งดังขึ้นมาอีกครั้ง และมีผลงานอีกมาก และเธอก็ได้รับการโหวตจากประชาชนทั่วประเทศจีนเป็นที่ 1 ว่า เป็นผู้หญิงที่มีความงดงามที่เป็นมาตรฐานแบบของจีน มากที่สุดในบรรดาดาราหญิงชาวจีนทั้งหมด

ต่อมาในต้นปี ค.ศ. 2010 มีข่าวลือว่าเธอได้ตั้งครรภ์มาได้ 5 เดือนแล้วกับนักธุรกิจหนุ่มชาวจีน โดยมีหลักฐานเป็นภาพถ่ายท้องของเธอที่ใหญ่ขึ้น

ผลงาน
-----

* *East Palace, West Palace* (1996)
* *Deja vu* (1999)
* *The Duel* (2000)
* *so close* (2002)
* *Painted Skin* (2008)
* *Red Cliff* (2008)
* *Mulan* (2009)
* *The Founding of a Republic* (2009)
* *14 Blades* (2010)
* *Painted Skin: The Resurrection* (2012)

อ้างอิง
-------

* ประวัติ จ้าวเวย์ เก็บถาวร 2006-11-20 ที่ เวย์แบ็กแมชชีน ผู้จัดการออนไลน์ มุมจีน
* zhaoweinetfamily.com
* schoolofzhaowei.com เก็บถาวร 2006-08-12 ที่ เวย์แบ็กแมชชีน (อังกฤษ)
* Zhao Wei International English Forum เก็บถาวร 2011-03-24 ที่ เวย์แบ็กแมชชีน
* Zhao Wei Korean Forum เก็บถาวร 2008-05-01 ที่ เวย์แบ็กแมชชีน

1. ↑  ความลับแตก"จ้าวเหว่ย"เบนโลคาด5เดือน จากสยามดารา

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **จ้าว เวย์**

* เว็บไซต์อย่างเป็นทางการ
* ข้อมูลจาก IMDb
* เว็บไซต์แฟนคลับในประเทศไทย
* เพจคนรักจ้าวเวย์ไทยแลนด์
**ภาษาลิซานิด โนซาน** เป็นภาษาอราเมอิกใหม่ของชาวยิว เริ่มใช้พูดในทางใต้และทางตะวันออกของเคอร์ดิสถานในอิรัก อยู่ในบริเวณที่เรียกว่าอาร์บิล ผู้พูดส่วนใหญ่ปัจจุบันอยู่ในอิสราเอล คำว่าลิซานิก โนซานหมายถึง "ภาษาของพวกเราเอง" ชื่อเรียกอื่นๆของภาษานี้คือ ภาษาฮาลัวลา (หมายถึงภาษายิว) ภาษากาลิกาลู (หมายถึง "ของฉัน-ของคุณ" เรียกตามลักษณะเฉพาะของไวยากรณ์ และภาษาคูร์ดิต (หมายถึงภาษาเคิร์ด)

จุดกำเนิด
---------

สำเนียงของภาษาอราเมอิกใหม่จำนวนมากใช้พูดในบริเวณทะเลสาบอูร์เมียและทะเลสาบวานในตุรกี จนถึงที่ราบโมซุลในอิรักและบริเวณซานานดาซในอิหร่าน ภาษาลิซานิดใช้พูดในแถบตอนกลางของบริเวณนี้จัดอยู่ในสำเนียงตะวันตกเฉียงใต้ ไม่อาจเข้าใจกันได้กับภาษาอราเมอิกใหม่อัสซีเรียและภาษาอราเมอิกใหม่คัลเดีย

การใช้ในปัจจุบัน
----------------

ภาษานี้มีสำเนียงหลักสองกลุ่ม กลุ่มแรกคือกลุ่มตะวันตกใช้พูดรอบๆอาร์บิล ชาวยิวส่วนใหญ่ในบริเวณนี้พูดภาษาอาหรับด้วยและภาษาสำเนียงนี้ได้รับอิทธิพลจากภาษาอาหรับแบบอิรักมาก สำเนียงตะวันออกพบในเมืองกอย ซันจัต ในเขตภูเขาทางตะวันออกเฉียงเหนือของอิรัก สำเนียงนี้ได้รับอิทธิพลจากภาษาอาหรับและภาษาเคิร์ดมาก

ระบบคำกริยาของภาษาลิซานิดต่างจากภาษาอราเมอิกใหม่อื่นๆมาก และมีความผันแปรไปตามกลุ่มสำเนียง สำเนียงอาร์บิลแสดงเป้าหมายกำลังกระทำโดยใชคำอุปสรรค la- กับรูปกริยา เช่น laqatil (เขากำลังฆ่า) สำเนียงโดเบใช้ระบบเดียวกันแต่ใช้คำอุปสรรค na- กลุ่มสำเนียงตะวันออกใช้รุปกริยาไม่จำกัดขอบเขตกับคำเชื่อมเพื่อแสดงการกำลังกระทำ

ความไม่สงบในดินแดนที่เคยอยู่ในช่วงสงครามโลกครั้งที่ 1 และการก่อตั้งรัฐอิสราเอล ทำให้ชาวยิวส่วนใหญ่ในเคอร์ดิสถานอพยพออกไปที่อื่น ในกลุ่มคนรุ่นใหม่ ภาษานี้ถูกแทนที่ด้วยภาษาฮีบรู เหลือผู้พูดภาษานี้เพียง 3,000 คน ส่วนใหญ่อายุมากกว่า 40 ปี และจะกลายเป็นภาษาตายในอนาคตอันใกล้ เขียนด้วยอักษรฮีบรู

อ้างอิง
-------

1. ↑  "Inter-Zab Jewish Neo-Aramaic". *Ethnologue*. สืบค้นเมื่อ 20 April 2021.

* Heinrichs, Wolfhart (ed.) (1990). *Studies in Neo-Aramaic*. Scholars Press: Atlanta, Georgia. ISBN 1-55540-430-8.
* Khan, Geoffrey (1999). *A Grammar of Neo-Aramaic: the dialect of the Jews of Arbel*. Leiden: EJ Brill. ISBN 9004115102.

| * ด
* ค
* ก
ภาษาแอราเมอิกใหม่ |
| --- |
| แอราเมอิกใหม่-ยิว | ภาษาลิซานิด โนซาน • ภาษาแอราเมอิกใหม่ยิวบาร์ซานี • ภาษาฮูลัวลา • ภาษาลิซานา เดนี • ภาษาลิซาน ดิดัน |
| แอราเมอิกใหม่-คริสต์ | ภาษาแอราเมอิกใหม่อัสซีเรีย • ภาษาแอราเมอิกใหม่โบห์ตัน • ภาษาแอราเมอิกใหม่คัลเดีย • ภาษาแอราเมอิกใหม่ตะวันตก • ภาษาเฮอร์เตวิน • ภาษากอย ซันจัก ซูรัต • ภาษามลาโซ • ภาษาเซนายา • ภาษาตูโรโย |
| แอราเมอิกใหม่อื่น ๆ | ภาษาแอราเมอิกใหม่ • ภาษามันดาอิก • ภาษาแอราเมอิกสะมาริตัน |
| **ดูเพิ่ม**: ตระกูลภาษาแอฟโฟร-เอเชียติก • ภาษากลุ่มเซมิติก • กลุ่มภาษาแอราเมอิก  |
**เอเลนา เจน "เอลลี" โกลดิง** (อังกฤษ: Elena Jane "Ellie" Goulding เกิด 30 ธันวาคม ค.ศ. 1986) เป็นนักร้องชาวอังกฤษ, นักแต่งเพลง, นักดนตรีและโปร์ดิวเซอร์หลากหลายชิ้น เธอเริ่มอาชีพดนตรีเมื่อเธอพบโปรดิวเซอร์เพลง สตาร์สมิธ และแฟรงก์มิวสิก ต่อมาเธอพบกับเจมี ลิลลีไวต์ ซึ่งต่อมาเป็นผู้จัดการและฝ่ายคัดสรรและพัฒนาศิลปินของเธอ หลังจากเธอเซ็นสัญญากับสังกัดโพลีดอร์เรเคิดส์ในเดือนกรกฎาคม ค.ศ. 2009 โกลดิงออกอีพีชุดแรก *แอนอินโทรดักชันทูเอลลี โกลดิง* ในปีต่อมา

ใน ค.ศ. 2010 เธอเป็นนักร้องคนที่สองที่ติดอันดับผลสำรวจ ซาวด์ออฟ... ประจำปีของบรรษัทแพร่ภาพกระจายเสียงอังกฤษ และชนะรางวัลคริทิกส์ช้อยส์อะวอร์ดในงานบริตอะวอดส์ในปีเดียวกัน เธอออกสตูดิโออัลบั้มแรกชื่อ *ไลส์* ใน ค.ศ. 2010 อัลบั้มเปิดตัวที่อันดับหนึ่งบนชาร์ตอัลบั้มเพลงแห่งสหราชอาณาจักร และขายได้ 850,000 อัลบั้มในสหราชอาณาจักร เธอนำเพลง "ยัวร์ซอง" ของเอลตัน จอห์นมาขับร้องใหม่ ขึ้นอันดับที่สองในสหราชอาณาจักรในเดือนธันวาคม ค.ศ. 2010 และในวันที่ 29 เมษายน ค.ศ. 2011 เธอร้องเพลงนี้ในพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ที่พระราชวังบักกิงแฮม เพลง "ไลส์" จำหน่ายในสหรัฐอเมริกาในเดือนมีนาคม ค.ศ. 2011 และขึ้นอันดับที่สองบนชาร์ตบิลบอร์ดฮอต 100 และได้รับการรับรองระดับทองคำขาว 5 ครั้งในสหรัฐอเมริกา

โกลดิงออกสตูดิโออัลบั้มที่สอง *แฮลเซียน* จำหน่ายในเดือนตุลาคม ค.ศ. 2012 "*เอนีธิงคูดแฮปเพิน*" เป็นซิงเกิลแรกจากอัลบั้ม แฮลเซียนเปิดตัวที่อันดับที่สองในชาร์ตอัลบั้มแห่งสหราชอาณาจักร และเมื่อผ่านไป 65 สัปดาห์ อัลบั้มขึ้นอันดับหนึ่ง แฮลเซียนเปิดตัวที่อันดับที่ 9 บนชาร์ตบิลบอร์ด 200 อัลบั้ม *แฮลเซียนเดส์* เป็นอัลบั้มรุ่นปรับปรุงใหม่ ออกจำหน่ายในวันที่ 23 สิงหาคม ค.ศ. 2013 มีซิงเกิล "เบิร์น" ซึ่งเป็นซิงเกิลแรกที่ขึ้นอันดับหนึ่งในสหราชอาณาจักร ในงานประกาศรางวัลบริตอะวอดส์ 2014 เธอได้รับรางวัลสาขานักร้องเดี่ยวหญิงชาวอังกฤษ นับถึงปลายปี ค.ศ. 2013 เธอขายอัลบั้มได้ 4 ล้านอัลบั้ม และซิงเกิล 15 ล้านซิงเกิลทั่วโลก

อ้างอิง
-------

1. ↑  "Holy concert countdown, Batman! Over 20 Vancouver shows go on sale tomorrow". *The Georgia Straight*. 21 November 2013. สืบค้นเมื่อ 22 December 2013.
2. ↑  Aguila, Justino (24 October 2013). "Katy Perry Hosts Famous Friends, Previews Next Tour at Hollywood Bowl: Live Review". *Billboard*. สืบค้นเมื่อ 22 December 2013.
3. ↑  "Folktronica singer Ellie Goulding tops BBC's Sound of 2010". BBC. 8 January 2010. สืบค้นเมื่อ 22 December 2013.
4. ↑  "Ellie Goulding". BBC Music. 2009. สืบค้นเมื่อ 19 February 2011.
5. ↑  "The BRIT Awards 2013". สืบค้นเมื่อ 19 February 2013.`{{cite web}}`: CS1 maint: url-status (ลิงก์)
6. ↑  "Carly Rae Jepsen Claims Longest Hot 100 No. 1 Run of 2012". *Billboard*. Retrieved 8 August 2012
7. ↑  "Ellie Goulding, Katy Perry Scale Airplay Chart Summits". *Billboard*. Retrieved 26 November 2012
8. ↑  "Brit Awards 2014: David Bowie wins best British male award". BBC News. Retrieved 19 February 2014
9. ↑  "Ellie Goulding tickets, tour and event information – Ticketek Australia". Ticketek Australia. Retrieved 8 March 2014
**ภาษาเซนายา** เป็นภาษาอราเมอิกตะวันออกหรือภาษาซีเรียคสมัยใหม่ เป็นภาษาของชาวอัสซีเรียที่มีต้นกำเนิดในซานันดัซ ในเคอร์ดิชสถานของอิหร่าน ผู้พูดส่วนใหญ่นับถือศาสนาคริสต์นิกายคาทอลิกคัลเดีย

จุดกำเนิด ประวัติศาสตร์และการใช้ในปัจจุบัน
------------------------------------------

เมืองซานันดัซเป็นบริเวณตะวันออกเฉียงใต้ของบริเวณที่เคยใช้ภาษาอราเมอิก สำเนียงของภาษาอราเมอิกใหม่ที่เกิดขึ้นในเมืองนี้ มีสองสำเนียงคือ สำเนียงฮาลัวลาของชาวยิวและสำเนียงเซนายาของชาวคริสต์ ซึ่งแตกต่างกัน เช่น เสียง θ (th) ของภาษาอราเมอิกยุคกลาง เป็นเสียง l ในสำเนียงฮาลัวลา และs ในภาษาเซนายา ตัวอย่างเช่น , mîθa, 'ตาย' เป็น mîsa ในภาษาเซนายาและ mîla ในสำเนียงฮาลัวลา

ผู้พูดภาษานี้ส่วนใหญ่นับถือศาสนาคริสต์นิกายคาทอลิกคัลเดียที่แยกออกมาจากนิกายอัสซีเรียตะวันออกในพุทธศตวรรษที่ 21 และเข้าร่วมในคริสตจักรโรมันคาทอลิก ผุ้พูดภาษานี้ไม่เข้าใจภาษาอราเมอิกใหม่คัลเดียที่ใช้พูดในอิรัก ปัจจุบัน ชุมชนชาวคริสต์ในซานันดัซเริ่มลดลง ส่วนใหญ่อพยพมาอยู่ที่เตหะราน จนไม่มีผู้พูดภาษาเซนายาเป็นภาษาแม่ในซานันดัซ ภาษาในเตหะรานได้รับอิทธิพลจากภาษาอราเมอิกใหม่อัสซีเรียสำเนียง อูร์เมซนายา (Urmežnāya) ชาวคริสต์กลุ่มนี้ใช้ภาษาซีเรียคเป็นภาษาทางศาสนา ภาษาเซนายาเขียนด้วยอักษรซีเรียคแบบ Madnhāyâ ซึ่งเป็นแบบที่ใช้กับภาษาซีเรียคคลาสสิก

อ้างอิง
-------

* Heinrichs, Wolfhart (ed.) (1990). Studies in Neo-Aramaic. Scholars Press: Atlanta, Georgia. ISBN 1-55540-430-8.

| * ด
* ค
* ก
ภาษาแอราเมอิกใหม่ |
| --- |
| แอราเมอิกใหม่-ยิว | ภาษาลิซานิด โนซาน • ภาษาแอราเมอิกใหม่ยิวบาร์ซานี • ภาษาฮูลัวลา • ภาษาลิซานา เดนี • ภาษาลิซาน ดิดัน |
| แอราเมอิกใหม่-คริสต์ | ภาษาแอราเมอิกใหม่อัสซีเรีย • ภาษาแอราเมอิกใหม่โบห์ตัน • ภาษาซูริท • ภาษาแอราเมอิกใหม่ตะวันตก • ภาษาเฮอร์เตวิน • ภาษากอย ซันจัก ซูรัต • ภาษามลาโซ • ภาษาเซนายา • ภาษาตูโรโย |
| แอราเมอิกใหม่อื่น ๆ | ภาษาแอราเมอิกใหม่ • ภาษามันดาอิก • ภาษาแอราเมอิกสะมาริตัน |
| **ดูเพิ่ม**: ตระกูลภาษาแอฟโฟร-เอเชียติก • ภาษากลุ่มเซมิติก • กลุ่มภาษาแอราเมอิก  |
**พงศภัทร์ กันคำ** (เกิด 1 กันยายน พ.ศ. 2539) ชื่อเล่น **ฟลุ๊คจ์** เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกันในบทบาท "อัณณวา" จากละครเรื่อง มักกะลีที่รัก

ประวัติ
-------

**พงศภัทร์ กันคำ** เกิดวันที่ 1 กันยายน พ.ศ. 2539 ชื่อเล่น **ฟลุ๊คจ์** ภูมิลำเนาเป็นคนจังหวัดเชียงราย จบการศึกษาระดับมัธยมจาก โรงเรียนสามัคคีวิทยาคม ระดับปริญญาตรีที่ คณะนิเทศศาสตร์ สาขาศิลปะการแสดง มหาวิทยาลัยศรีปทุม

การทำงานในวงการบันเทิง
----------------------

เส้นทางการเข้าสู่วงการบันเทิงเริ่มขึ้นเมื่อฟลุ๊คจ์ที่ในขณะนั้นศึกษาอยู่ชั้น ม.6 ได้ไปสมัครเพื่อเข้าร่วมแคมป์ของ **ปิ๊ก ฌาณฉลาด ทวีทรัพย์** ซึ่งเป็นแคมป์ฝึกฝนด้านการร้อง เต้น และการแสดง เพราะอยากจะลองทำในสิ่งที่ตัวเองยังไม่เคยทำ และเมื่อฟลุ๊คจ์ได้ลองก็ชอบและฝึกฝนเรื่อยมาจนได้รับโอกาศโดยฟลุ๊คจ์ได้รับงาน โฆษณา ถ่ายแบบ และเดินแบบ จนได้มาแสดงซีรีส์เรื่องแรก My Dream The Series นายในฝัน ในบท พี่ดรีม ซึ่งแม้จะเป็นผลงานการแสดงครั้งแรกของฟลุ๊คจ์แต่เขาก็แจ้งเกิดและเป็นที่รู้จักในบรรดาผู้ชมที่ชื่นชอบการดูซีรีส์วายโดยทันที และผลงานการแสดงกับทางช่องทรูโฟร์ยู เรื่อง My Sassy Girl ยัยตัวร้ายกับนายกระจั๊วะ ที่เป็นซีรีส์ที่รีเมคจากภาพยนตร์เกาหลีชื่อดังเรื่อง My Sassy Girl ยัยตัวร้ายกับนายเจี๋ยมเจี้ยม

ผลงาน
-----

### **ละครโทรทัศน์**

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | **บทบาท** |
| --- | --- | --- |
| 2564 | *นิรันดร์ จันทรา* | ตะวัน (รับเชิญ) |
| 2565 | *มักกะลีที่รัก* | อัณณวา |
| 2567 | *อุบัติรักเกาะสวรรค์* | ปลิว |
|  | *คุณได้ไปต่อ* | จิรวัฒน์ |
| 2568 | ฟ้าพริบดาว |  |
|

| ปี | เรื่อง | **บทบาท** | ออกอากาศ |
| --- | --- | --- | --- |
| 2563 | *พรหมพิศวาส* | เดี่ยว | ช่อง 7HD |
| 2567 | ลายลูกไม้ |  | ช่องอมรินทร์ |

### **ซีรีส์**

| พ.ศ. | เรื่อง | บทบาท | ออกอากาศ |
| --- | --- | --- | --- |
| 2561 | *My Dream The Series นายในฝัน* | พี่ดรีม | ไลน์ทีวี |
| 2563 | *ลองของ ซีรีส์* | เบรฟ | ช่อง 3 เอชดี |
| 2564 | *My Sassy Girl ยัยตัวร้ายกับนายกระจั๊วะ* | เจษ | ทรูโฟร์ยู |
| 2567 | *คุณได้ไปต่อ to be continued* | จิรวัฒน์ (จิ) | ช่อง 3 เอชดี​ |

### ภาพยนตร์

| พ.ศ. | เรื่อง | บทบาท | ค่าย |
| --- | --- | --- | --- |
| 2564 | *อโยธยา มหาละลวย* | แก้ว | MONO FILM |

### เพลง

### มิวสิกวิดีโอ

### การแสดงสด

|
|  |
|
|
|
|

รางวัล
------

อ้างอิง
-------

1. ↑  "ส่องความน่ารัก "ฟลุ๊คจ์ พงศภัทร์" ไอ้ต้าวเงือกลักยิ้มกระชากใจ ดาวดวงใหม่ช่อง 3".
2. ↑  "ประวัติ "ฟลุ๊คจ์ พงศภัทร์" นายลักยิ้มหน้าใสจากรั้วมหาวิทยาลัยศรีปทุม". *www.sanook.com/campus*. 2021-08-23.
3. ↑  "ประวัติ ฟลุ๊คจ์ พงศภัทร์ กันคำ".
แผนที่ 
[แผนที่เชิงโต้ตอบ + บทความใกล้ฉัน]
Location of the collision
เหตุการณ์ชนกันกลางอากาศเหนือแกรนด์แคนยอนเกิดขึ้นทางตะวันตก ของสหรัฐอเมริกาเมื่อวันที่ 30 มิถุนายน พ.ศ. 2499 เมื่อเครื่องดักลาส DC-7 ของยูไนเต็ดแอร์ไลน์พุ่งชนกับเครื่องบินล็อกฮีท แอล-1049 ซูเปอร์คอนสเตลเลชันของสายการบินทรานส์เวิลด์บริเวณเหนืออุทยานแห่งชาติแกรนด์แคนยอน รัฐแอริโซนา เครื่องบินของ TWA ตกลงไปในหุบเขาลึกและเครื่องบินของยูไนเต็ดแอร์ไลน์บินพุ่งชนเข้ากับหน้าผาหิน เครื่องบินทั้ง 2 ลำมีผู้โดยสารเสียชีวิตรวมกันทั้งหมด 128 ลำ ถือเป็นเหตุการณ์สายการบินพาณิชย์รายแรกที่มีผู้เสียชีวิตเกินกว่าหนึ่งร้อยราย เครื่องบินทั้งสองลำบินออกจาก สนามบินนานาชาติลอสแอนเจลีส โดยห่างจากกันเพียงไม่กี่นาทีและมุ่งหน้าไปยัง ชิคาโก และ แคนซัสซิตี้ ตามลำดับ การชนกันเกิดขึ้นในน่านฟ้าที่ไม่มีการควบคุมซึ่งเป็นความรับผิดชอบของนักบินในการรักษาระยะห่าง ("มองเห็นและถูกมองเห็น") สิ่งนี้เน้นให้เห็นถึงสถานะการควบคุมการจราจรทางอากาศที่ล้าสมัยซึ่งกลายเป็นจุดสนใจของการปฏิรูปการบินของสหรัฐอเมริการครั้งใหญ่และเป็นจุดเริ่มต้นของการจัดตั้ง FAA หรือองค์การบริหารการบินแห่งชาติของสหรัฐอเมริกาขึ้นมาหลังจากเหตุการณ์นี้
**สุพรรณิการ์ จำเริญชัย** (เกิด 2 มีนาคม พ.ศ. 2542) เป็นนักแสดงและนางงามชาวไทย โด่งดังจากการเป็นมิสแกรนด์อุดรธานี 2020

ประวัติ
-------

สุพรรณิการ์ จำเริญชัย มีชื่อเล่นว่า ฝ้าย เกิดเมื่อวันที่ 2 มีนาคม พ.ศ. 2542 เป็นลูกคนโตในบรรดาพี่น้อง 5 คนโดยมีพ่อเป็นคนขอนแก่น แม่เป็นคนนครราชสีมา จบการศึกษาระดับประถมศึกษาจาก โรงเรียนสารสาสน์วิเทศบางบอน ระดับชั้นมัธยมศึกษาจาก โรงเรียนราชประชานุเคราะห์ ๔๗ จังหวัดเพชรบุรี ระดับปริญญาตรีจาก มหาวิทยาลัยรัตนบัณฑิต โดยในช่วงเรียนมหาวิทยาลัยเธอได้ทำงานพาร์ทไทม์ตามห้างสรรพสินค้า

เข้าสู่วงการ
------------

ก่อนเข้าสู่วงการเธอได้เข้าประกวดนางงามเวที มิสแกรนด์ร้อยเอ็ด 2019 และในปีเดียวกันเธอก็ได้เข้าประกวดอีกครั้งในเวที มิสแกรนด์อำนาจเจริญ 2019 กระทั่งเข้าสู่วงการจากการเป็นแดนเซอร์ให้ศิลปินดารา และเป็นตัวประกอบในละครโทรทัศน์ ต่อมาเธอตัดสินใจไปคัดเลือกเป็นนักแสดงแทนของญาญ่าในละครเรื่อง กลิ่นกาสะลอง ซึ่งเปิดรับสมัครแต่ไม่ผ่าน หลังจากนั้นเธอจึงไปคัดเลือกเป็นตัวประกอบในละครอีกเรื่องหนึ่ง แต่ทีมงานของละครเรื่องกลิ่นกาสะลอง มาบังเอิญเห็นเธอตรงช่วงท้ายทอยพอดี จึงได้เรียกเธอให้กลับไปคัดเลือกบท ซ้องปีป และ กาสะลอง ซึ่งเธอก็ได้รับเลือกเป็นนักแสดงแทนของ ญาญ่า

หลังจากละครเรื่องนี้เธอก็เริ่มมีชื่อเสียงและเป็นที่รู้จัก เธอก็ได้กลับไปประกวดเวที มิสแกรนด์ไทยแลนด์ อีกครั้งจนได้เป็น มิสแกรนด์อุดรธานี 2020 ในปี พ.ศ. 2565 สุพรรณิการ์ ได้เข้าประกวดในเวที นางสาวเชียงใหม่ 2565 โดยได้ตำแหน่ง รองอันดับ 2 นอกจากนี้เธอยังได้ร่วมแสดงรับเชิญในละครเรื่อง อ้ายข่อยฮักเจ้า ในบท ผีแม่ม่ายในเมืองผี

ผลงาน
-----

### ละครโทรทัศน์

| ปี | เรื่อง | รับบท |
| --- | --- | --- |
| 2562 | กลิ่นกาสะลอง | สแตนด์อิน ญาญ่า อุรัสยา/เกตแก้ว |
| 2565 | อ้ายข่อยฮักเจ้า | ผีแม่ม่ายในเมืองผี (รับเชิญ) |
|

อ้างอิง
-------

1. 1 2  สวยไม่ใช่เล่นๆ เปิดวาร์ป ฝ้าย สุพรรณิการ์ สแตนด์อินฝาแฝด ญาญ่า ในกลิ่นกาสะลอง
2. 1 2  ทำความรู้จัก "ฝ้าย สุพรรณิการ์" สแตนด์อิน "ญาญ่า" ใน "กลิ่นกาสะลอง"
3. ↑  "ฝ้าย สุพรรณิการ์" สาวสวยเชียร์ลีดเดอร์ RBAC – สแตนด์อิน ญาญ่า กลิ่นกาสะลอง
4. ↑  "ฝ้าย สุพรรณิการ์" มิสแกรนด์อุดรธานี 2020 ตัวเต็งจากภาคอีสาน หน้าสวยหวานมาก
5. ↑  ‘ซิลเวีย’ ลูกครึ่งไทย-อิตาลี นักศึกษาแพทย์ มช. คว้า ‘นางสาวเชียงใหม่ 2565’
**กงจักรปีศาจ** (อังกฤษ: The Devil's Discus) เป็นหนังสือสืบสวนการสวรรคตของสมเด็จพระเจ้าอยู่หัวอานันทมหิดล (รัชกาลที่ 8) แห่งสยาม เขียนโดยนักเขียนชาวอังกฤษ-แอฟริกาใต้ที่ชื่อ เรย์นี ครูเกอร์ (Rayne Kruger)

เนื้อหาโดยสรุปของหนังสือ
------------------------

หนังสือแบ่งเป็น 4 หมวดหลัก ๆ แต่ละหมวดยังแบ่งเป็นบทย่อย ๆ หมวด "Before (ก่อน)" เป็นหมวดอารัมภบทก่อนไปถึงการการสวรรคตของสมเด็จพระเจ้าอยู่หัวอานันทมหิดล พูดถึงความเป็นไปของสยามและพื้นหลังของสมเด็จพระเจ้าอยู่หัวอานันทมหิดล

หมวดต่อไป "The Life and Death of Ananda (ชีวิตและความตายของสมเด็จพระเจ้าอยู่หัวอานันทมหิดล)" มีทั้งสิ้น 10 บท เป็นพระราชประวัติของสมเด็จพระเจ้าอยู่หัวอานันทมหิดล ตั้งแต่ทรงพระราชสมภพ ณ เมืองไฮเดลแบร์กในปี พ.ศ. 2468 จนถึงเสด็จสวรรคตด้วยทรงต้องพระแสงปืนอย่างลึกลับภายในพระบรมมหาราชวังในวันที่ 9 มิถุนายน พ.ศ. 2489 หมวดนี้จะพูดถึงบุคคลที่เกี่ยวข้องโดยรอบกับสมเด็จพระเจ้าอยู่หัวอานันทมหิดลและบุคคลที่กลายเป็นหัวข้อในการสืบสวนสาเหตุการเสด็จสวรรคต

"The Trial (การสอบสวน)" เป็นหมวดที่ 3 มีด้วยกัน 8 บท เป็นสรุปเหตุการณ์และข้อคิดเห็นของการสอบสวนการปลงพระชนม์ตามที่สามเจ้าหน้าที่พระราชวังที่เป็นจำเลย รวมถึงผู้ยื่นอุทธรณ์ทั้งสองที่การสอบสวนกินเวลามากกว่า 6 ปีและผลของการประหารชีวิตจำเลยทั้งสามในปี พ.ศ. 2498

หมวดสุดท้าย "Who Killed Ananda? ใครปลงพระชนม์สมเด็จพระเจ้าอยู่หัวอานันทมหิดล" เป็นการวิเคราะห์ของครูเกอร์จากหลักฐาน นำไปสู่ข้อสรุปของเขาที่ว่าคำอธิบายที่น่าพอใจคือทรงกระทำอัตวินิบาตกรรมปลงพระชนม์ตัวพระองค์เอง เขาสนับสนุนทฤษฏีความสัมพันธ์เชิงชู้สาวระหว่างสมเด็จพระเจ้าอยู่หัวอานันทมหิดลและเพื่อนนักศึกษานิติศาสตร์ แมรีเลน เฟอร์รารี (Marylene Ferrari) ซึ่งความสัมพันธ์ดังกล่าวไม่ได้รับการยอมรับในกลุ่มสนับสนุนสถาบันกษัตริย์ในสยาม

ประวัติการตีพิมพ์
-----------------

กงจักรปีศาจตีพิมพ์ครั้งแรกในปี พ.ศ. 2507 โดยสำนักพิมพ์แคสเซลล์ (Cassell) รัฐบาลไทยได้สั่งห้ามตีพิมพ์ในทันทีและตัวครูเกอร์เองก็ถูกห้ามเข้าประเทศไทยด้วยเช่นกัน 

กงจักรปีศาจได้รับการแปลเป็นภาษาไทยโดย ร.อ.ชลิต ชัยสิทธิเวช ในปี พ.ศ. 2517 และมีการหมุนเวียนขายอยู่ในตลาดมืดในประเทศไทย โรงพิมพ์ที่ตีพิมพ์หนังสือฉบับภาษาไทยโดนเผาทำลาย และหนังสือกงจักรปีศาจจัดเป็นหนังสือต้องห้ามในเดือนพฤษภาคม พ.ศ. 2549

เนื่องจากกลุ่มเสรีภาพต่อต้านการเซ็นเซอร์แห่งประเทศไทย (FACT)  ต้นฉบับภาษาอังกฤษจึงถูกพิมพ์ซ้ำในเดือนพฤศจิกายน พ.ศ. 2552 โดยสำนักพิมพ์ DMP ในฮ่องกง

อ้างอิง
-------

  

1. ↑  Kruger, Rayne *The Devil's Discus: The Death of Ananda King of Siam*. DMP Publications. ISBN 978-988-97752-5-4.
2. ↑  The Times, Obituaries, Rayne Kruger, 1 January 2003
3. ↑  The Daily Telegraph, Obituaries, Rayne Kruger, 9 January 2003
4. ↑  "คำสั่งเจ้าพนักงานการพิมพ์ ที่ ๓/๒๕๔๙ เรื่อง ห้ามการขาย หรือจ่ายแจกและให้ยึดสิ่งพิมพ์" (PDF). *ราชกิจจานุเบกษา*. **123** (พิเศษ 73 ง): 31. 27 มิถุนายน พ.ศ. 2549. คลังข้อมูลเก่าเก็บจากแหล่งเดิม (PDF)เมื่อ 2012-01-19. สืบค้นเมื่อ 2010-05-17. `{{cite journal}}`: ตรวจสอบค่าวันที่ใน: `|date=` (help)
5. ↑  Freedom Against Censorship Thailand (FACT)

ดูเพิ่ม
-------

* การตรวจพิจารณาในประเทศไทย
ราคาน้ำมันที่ปรับตามอัตราเงินเฟ้อราคาน้ำมันที่ยังไม่ได้ปรับตามอัตราเงินเฟ้อประวัติราคาน้ำมันเท็กซัสตะวันตกระดับกลางระหว่าง ค.ศ. 1946–2022
**วิกฤตการณ์น้ำมัน ค.ศ. 1973** เกิดจากประเทศสมาชิกโอเปก (OAPEC) ในตะวันออกกลาง นำโดยสมเด็จพระราชาธิบดีฟัยศ็อล บิน อับดุลอะซีซ อาล ซะอูด ได้ประกาศคว่ำบาตรการส่งออกน้ำมันโดยมุ่งไปยังประเทศที่สนับสนุนอิสราเอลในช่วงสงครามยมคิปปูร์ ประเทศที่ตกเป็นเป้าหมายแรก ๆ คือแคนาดา ญี่ปุ่น เนเธอร์แลนด์ สหราชอาณาจักร และสหรัฐอเมริกา และได้ขยายตัวไปยังโปรตุเกส โรดีเซีย และแอฟริกาใต้ในเวลาต่อมา ช่วงท้ายของการคว่ำบาตรในเดือนมีนาคม ค.ศ. 1974 ราคาน้ำมันได้ปรับตัวขึ้นสูงถึง 300% จาก 3 ดอลลาร์สหรัฐต่อบาร์เรล เป็น เป็นเกือบ 12 ดอลลาร์ต่อบาร์เรล ก่อให้เกิดผลกระทบทั่วโลกซึ่งมีสหรัฐได้รับผลกระทบอย่างสำคัญ การคว่ำบาตรดังกล่าวทำให้เกิดวิกฤตการณ์น้ำมันโดยส่งผลกระทบทั้งในระยะสั้นและระยะยาวต่อการเมืองและเศรษฐกิจโลก ต่อมาเหตุการณ์นี้เรียกว่า "*วิกฤตการณ์น้ำมันครั้งแรก*" ก่อนจะเกิด *วิกฤตการณ์น้ำมัน ค.ศ. 1979* เรียกว่า "*วิกฤตการณ์น้ำมันครั้งที่สอง*"

ภูมิหลัง
--------

นับตั้งแต่อิสราเอลประกาศเอกราชได้เกิดความขัดแย้งระหว่างชนชาติอาหรับและชาวอิสราเอลในตะวันออกกลางจนนำไปสู่สงครามหลายครั้ง ในช่วงวิกฤตการณ์คลองสุเอซหรือเรียกว่าสงครามอิสราเอล-อาหรับครั้งที่สอง เกิดจากเมืองไอลัตทางใต้ของอิสราเอลถูกอียิปต์ปิดกั้น ผลของสงครามทำให้คลองสุเอซถูกปิดเป็นเวลาหลายเดือน

ลำดับเหตุการณ์
--------------

* มกราคม 1973 - ตลาดหุ้นล่มอันมาจากแรงกดดันด้านเงินเฟ้อและระบบการเงินที่อ่อนแอ
* 23 สิงหาคม 1973 - สมเด็จพระราชาธิบดีฟัยศ็อล บิน อับดุลอะซีซ อาล ซะอูดกับอันวัร อัสซาดาตอดีตประธานาธิบดีคนที่สามของอียิปต์ เข้าพบกันอย่างลับ ๆ ให้ใช้ข้อตกลงโดยให้ชาวอาหรับใช้ "น้ำมันเป็นอาวุธ"
* 6 ตุลาคม – อียิปต์และซีเรียโจมตีฐานที่มั่นของอิสราเอลในวันยมคิปปูร์เริ่มสงครามยมคิปปูร์
* 8 ตุลาคม – อิสราเอลประกาศเตือนภัยนิวเคลียร์เต็มรูปแบบ ในเช้าวันที่ 9 ตุลาคม เฮนรี คิสซินเจอร์ได้ประกาศช่วยเหลือเสริมกำลังแก่อิสราเอล

อ้างอิง
-------

1. ↑  "Crude Oil Prices – 70 Year Historical Chart".
2. ↑  Smith, Charles D. (2006), Palestine and the Arab–Israeli Conflict, New York: Bedford, p. 329.
3. ↑  "OPEC Oil Embargo 1973–1974". U.S. Department of State, Office of the Historian. เก็บจากแหล่งเดิมเมื่อ March 6, 2014. สืบค้นเมื่อ August 30, 2012.
4. ↑  "The 1956 Suez War".
แนวปฏิบัติของศาสนาพุทธแบบทิเบต โดยธรรมเนียมแล้วยึดถือตามวินัยของนิกายสรวาสติวาท
**สรวาสติวาท** (สันสกฤต: सर्वास्तिवाद) หรือ **สัพพัตถิกวาท** (บาลี: สพฺพตฺถิกวาท) เป็นนิกายในศาสนาพุทธฝ่ายสาวกยาน นิกายนี้แพร่หลายไปทั่วอินเดียกลางและอินเดียเหนือ รวมทั้งแพร่หลายไปสู่เอเชียกลางและประเทศจีนด้วย หลักธรรมของนิกายนี้เขียนด้วยภาษาสันสกฤต นิกายนี้ในญี่ปุ่นเรียกว่านิกายกุชา 

หลักธรรมโดยทั่วไปใกล้เคียงกับเถรวาท แต่ต่างกันที่ว่านิกายนี้ถือว่า ขันธ์ห้าเป็นของมีอยู่จริง (ในระดับสมมุติสัจจะ) พระอรหันต์เสื่อมได้ สิ่งทั้งหลายมีอยู่และเป็นอยู่ในลักษณะสืบต่อ 

นิกายสรวาสติวาทมองว่า ความจริงมีสองระดับ

1. **สมมุติสัจจะ** เป็นความจริงระดับสมมุติ เป็นความจริงแบบโลกๆ จัดเป็น**สังขตธรรม** เป็นสิ่งที่เกิดขึ้นโดยอาศัยเหตุปัจจัย
2. **ปรมัตถสัจจะ** เป็นสิ่งสมบูรณ์ในตัวเอง ไม่ต้องอาศัยสิ่งอื่น เรียกว่า**อสังขตธรรม** ได้แก่ **พระนิพพาน**

นิกายนี้ถือตามคัมภีร์มหาวิภาษซึ่งเป็นอรรถกถาของคัมภีร์ชญานปรัสถานเป็นหลัก คัมภีร์ของนิกายนี้มีผู้แปลเป็นภาษาจีนและภาษาทิเบตไว้มาก พระภิกษุในทิเบตปัจจุบันถือวินัยของนิกายนี้

อ้างอิง
-------

* อภิชัย โพธิ์ประสิทธิ์ศาสตร์. *พระพุทธศาสนามหายาน*. พิมพ์ครั้งที่ 4. กทม. มหามกุฏราชวิทยาลัย. 2539

1. ↑  ฟื้น ดอกบัว.ปวงปรัชญาอินเดีย. กทม. ศยาม. 2555 หน้า 367 - 368
โรบิน เมดฟอร์ธ-มิลส์ (อังกฤษ: Robin Medforth-Mills) เกิดเมื่อวันที่ 8 ธันวาคม พ.ศ. 2485 ณ ยอร์กเชอร์ ประเทศอังกฤษ สหราชอาณาจักร เป็นบุตรชายของ ไครี มิลส์ และ นอรา เมดฟอร์ธ บิดาชองเชาเป็นเจ้าของฟาร์มโคนม 

ด้านการศึกษา เขาได้รับการศึกษาในโรงเรียนมัธยมเซาท์โฮเดนเคาน์ตี ใกล้เพอสันในอีสต์ไรดิงแห่งยอร์กเชอร์ ซึ่งใน พ.ศ. 2510 เขาเป็นประธานสมาคมฟุตบอล เขาจบการศึกษาจากมหาวิทยาลัยเดอรัม ปริญญาตรีด้านภูมิศาสตร์ ต่อมาเขาได้รับปริญญาเอก

ต่อมาเป็นอาจารย์ภูมิศาสตร์มหาวิทยาลัยเดอรัม เมื่อจบออกมาแล้ว เขาเป็นวิทยากรในด้านภูมิศาสตร์ที่เมืองเดอรัมตั้งแต่ พ.ศ. 2517–2526 และต่อมาได้เป็นหุ้นส่วนร่วมงานวิจัยในสาขาวิจัยเกี่ยวกับสิ่งแวดล้อมตั้งแต่ พ.ศ. 2526–2533
นอกเหนือจากการทำงานภูมิศาสตร์ของเขาในเดอรัม เขายังทำงานให้กับยูเอ็นระบบ โดยทำหน้าที่เป็นผู้เชี่ยวชาญของสหประชาชาติในโครงการเกี่ยวกับองค์การแรงงานระหว่างประเทศในประเทศซูดาน ในช่วงกลาง พ.ศ. 2513 ในองค์การยูนิเซฟใน ของการระดมทุนสำนักงานในนครเจนีวา ใน พ.ศ. 2533 และต่อมาในการดำเนินงานด้านมนุษยธรรมในภาคเหนือของ อิรัก ในช่วงกลาง พ.ศ. 2513 หลังจากที่สงครามอ่าวเปอร์เซีย สงบลง หลังจากนั้นเขาได้โพสต์ข้อความไปยังยูนิเซฟอีกครั้งในเจนีวา และยังเป็นช่วงสั้นๆ ในนิวยอร์ก ในช่วงปลาย พ.ศ. 2533 เป็นเวลาหลายปีหลังจากการล่มสลายของระบอบการปกครองของนิโคไล เชาเชสกู เขามีส่วนเกี่ยวข้องในความพยายามที่จะนำความช่วยเหลือด้านมนุษยธรรมให้กับเด็กกำพร้าสถาบันและคนยากจนอื่นๆในโรมาเนีย และเป็นผู้ก่อตั้งสมาชิกของกองทุนสงเคราะห์ภาคตะวันออกเฉียงเหนือโรมาเนีย ซึ่งได้รับความช่วยเหลือจากเจ้าหญิงเอเลนาแห่งโรมาเนีย

แต่งงาน
-------

ด้วยความที่เขาทำงานหลักในโรมาเนีย และองค์กรส่วนมากของเขาได้รับความอุปถัมภ์ของเจ้าหญิงเอเลนาแห่งโรมาเนีย ทำให้เขาและพระองค์เกิดความรักขึ้น และเขาได้ขอพระราชทานพระบรมราชานุญาตจาก สมเด็จพระราชาธิบดีมีไฮที่ 1 แห่งโรมาเนีย กับ สมเด็จพระราชินีอานาแห่งโรมาเนีย เพื่อเสกสมรสกับเจ้าหญิงเอเลนา ซึ่งทั้ง 2 พระองค์มิได้ขัดข้อง และทรงมีพระบรมราชานุญาตให้งานเสกสมรสจัดขึ้นเมื่อวันที่ 20 กรกฎาคม พ.ศ. 2526 ณ เดอรัม โดยทั้งคู่มีโอรส-ธิดา คือ

* เจ้าชายนิโคลัสแห่งโรมาเนีย (เกิด 1 เมษายน พ.ศ. 2528 ณ เจนีวา)
* คารีนา เมดฟอร์ธ-มิลส์ (เกิด 4 มกราคม พ.ศ. 2532 ณ นิวคาสเซิลอะพอนไทน์)

ทั้งคู่ทรงหย่ากันในวันที่ 28 พฤศจิกายน พ.ศ. 2534 เจ้าหญิงเอเลนาแห่งโรมาเนีย ทรงเสกสมรสใหม่กับ อเล็กซานเดอร์ ฟิลิป นิกสัน แม็คอาเธอร์ ใน พ.ศ. 2541

โรบิน เมดฟอร์ธ-มิลส์ ถึงแก่กรรมลงเมื่อวันที่ 2 กุมภาพันธ์ พ.ศ. 2545 สิริอายุรวม 59 ปี

อ้างอิง
-------

* Weir, Alison. *Britain's Royal Family: A Complete Genealogy* (The Bodley Head, London, 1999)
* Mosley, Charles. *Blood Royal - From the time of Alexander the Great to Queen Elizabeth II* (Ruvigny Ltd, London, 2002) (ISBN 0-9524229-9-9)(page 288)
**คลองบางพูด** เป็นคลองในตำบลบางพูด อำเภอปากเกร็ด จังหวัดนนทบุรี แยกจากคลองสวย ไหลลงแม่น้ำเจ้าพระยาที่วัดเกาะพญาเจ่ง คลองมีความยาว 8 กิโลเมตร

บริเวณคลองบางพูดมีชุมชนมาตั้งถิ่นฐานตั้งแต่สมัยกรุงศรีอยุธยา โดยปรากฏหลักฐานดังเห็นจากอุโบสถวัดบางพูดนอก ช่วงที่คลองเกลือตัดกับคลองบางพูด ในอดีตเป็นจุดศูนย์กลางที่ประชาชนล่องเรือมาจากที่ต่าง ๆ เพื่อมาค้าขาย และเป็นแหล่งค้าเกลือที่สำคัญแห่งหนึ่งในละแวกนี้

ปัจจุบันจากปากคลองฝั่งแม่น้ำเจ้าพระยา มีสถานที่สำคัญ ได้แก่ วัดบางพูดนอก วัดบางพูดใน โรงเรียนสวนกุหลาบวิทยาลัย นนทบุรี และมหาวิทยาลัยสุโขทัยธรรมาธิราช บริเวณวัดบางพูดนอกถึงวัดบางพูดในมีชุมชนบ้านเรือนดั้งเดิมปลูกตามริมคลอง ชาวบ้านอาศัยน้ำในการอาบน้ำและซักเสื้อผ้าเมื่อน้ำขึ้นได้ แต่ในเมื่อเข้าตำบลคลองเกลือ สภาพน้ำเสื่อมลงไปมาก มีสภาพเป็นที่ระบายน้ำชุมชน

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ ๔*. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  พิศาล บุญผูก. "ท้องถิ่นปากเกร็ด" (PDF). มหาวิทยาลัยสุโขทัยธรรมมาธิราช.
**ฮิซาเอะ วาตานาเบะ** (ญี่ปุ่น: 渡辺 久江; โรมาจิ: *Hisae Watanabe*; เกิด 21 ตุลาคม ค.ศ. 1980) เป็นทั้งนักต่อสู้แบบผสมและนักมวยไทยหญิงชาวญี่ปุ่น

เธอมีความโดดเด่นที่แตกต่างจากคนอื่นด้วยชุดลายเสือดาวกับผมตัดตรงที่เคยเป็นสีน้ำตาลแดงหรือสีแดง แต่ตอนนี้เป็นสีบลอนด์ เธอเป็นอดีตแชมป์รายการดีพในรุ่นไลท์เวท (106 ปอนด์) และปัจจุบันเป็นผู้ครองสถิติการต่อสู้แบบผสมที่ ชนะ 19 แพ้ 6 เสมอ 0

วาตานาเบะมีผลงานเด่นในภาพยนตร์แนวศิลปะการต่อสู้เรื่อง *คาราเต้เกิร์ล กระโปรงสั้นตะบันเตะ* ซึ่งเป็นการถ่ายทำฉากต่อสู้โดยไม่ใช้นักแสดงแทนแต่อย่างใด โดยภาพยนตร์ชุดนี้ได้รับการเปิดตัวในหลายประเทศเมื่อปี ค.ศ. 2010

มวยไทย
------

วันที่ 26 ธันวาคม ค.ศ. 2003 วาตานาเบะเข้าแข่งขันมวยไทยรายการแข่งขันมวยไทยหญิง โดยเธอเป็นฝ่ายชนะคะแนนน้ำหวานน้อย ศ.อาร์สยาม (กระแต อาร์สยาม) ที่ฟิวเจอร์พาร์ค รังสิต และเธอได้หวนกลับมาแข่งมวยไทยอีกครั้งใน ค.ศ. 2009 แต่ก็ได้มีการเลื่อนออกไปเนื่องจากประกาศสถานการณ์ฉุกเฉินในประเทศไทย

ชู้ตบ็อกซิ่ง
------------

วาตานาเบะเข้าแข่งขันชู้ตบ็อกซิ่งรายการเกิลส์เอส-คัพ ณ วันที่ 29 สิงหาคม ค.ศ. 2010 เธอได้พบกับเรนะ คูโบตะ ในรอบเปิดของรายการและเป็นฝ่ายแพ้ทีเคโอในยกที่สอง

ชีวิตส่วนตัว
------------

วาตานาเบะแต่งงานกับนักวาดการ์ตูนชาวญี่ปุ่นชื่อ เอสพี☆นากาเตมะ และมีลูกด้วยกันหนึ่งคน เธอมาจากจังหวัดโทจิงิแต่ตอนนี้อาศัยอยู่ในกรุงโตเกียว ที่ซึ่งเธอได้ทำการฝึกวิชา ณ บลูด็อกยิม

ดูเพิ่ม
-------

* น้ำหวานน้อย ศ.อาร์สยาม

อ้างอิง
-------

1. ↑  【ムエタイ】4・15渡辺久江がタイで電撃復帰！女子ムエタイ王座決定戦 เก็บถาวร 2009-04-13 ที่ เวย์แบ็กแมชชีน (ญี่ปุ่น)
2. 1 2  "Hisae Watanabe Confirms Plans For April Return". MMARising.com. สืบค้นเมื่อ 2010-03-11.
3. ↑  เรื่องจากปก 619 - นิตยสารชีวิตต้องสู้ How to Succeed Magazine (ไทย)
4. ↑  ลัดฟ้ามวยไทยไปกับ ป๋อง ลำปาง 25 ส.ค.2553 - ฟุตบอล - MThai.com[*ลิงก์เสีย*] (ไทย)
5. ↑  【ムエタイ】4・15渡辺久江の復帰戦がタイ非常事態宣言発令で延期に (ญี่ปุ่น)
6. ↑  "RENA Wins 2010 Girls S-Cup, Hiroko Submits Furner". MMARising.com. สืบค้นเมื่อ 2010-08-29.

แหล่งข้อมูลอื่น
---------------

* สถิตินักต่อสู้แบบผสมของ ฮิซาเอะ วาตานาเบะ จากเชอร์ด็อก
* "High-Kick Girl!" at Internet Movie Database
**เกาะหมาก** เป็นเกาะหนึ่งในทะเลสาบสงขลาตอนกลาง ในท้องที่อำเภอปากพะยูน จังหวัดพัทลุง เกาะมีความกว้าง 3.7 กิโลเมตร ยาว 16.7 กิโลเมตร อยู่ทางทิศตะวันออกของเกาะราบ ระยะห่าง 3.1 กิโลเมตร

เกาะหมากเคยเป็นถิ่นที่อยู่อาศัยของมนุษย์ยุคหินมาก่อน จากหลักฐานโบราณคดีพบว่า เคยมีการขุดพบขวานหินโบราณกว่าร้อยชิ้น (ปัจจุบันบางส่วนอยู่ที่ หมู่ที่ 3 บ้านแหลมกรวด) ซึ่งเป็นเครื่องมือเครื่องใช้ของมนุษย์ ต่อมามีการพัฒนาเป็นชุมชนเมืองประมาณพุทธศตวรรษที่ 6 ซึ่งมีชื่อว่าเมือง "เสิ้งจี้" เป็นเมืองศูนย์กลางการค้า เป็นศูนย์กลางการคมนาคมทางทะเล

หลักฐานโบราณคดีที่พบบนเกาะหมากเช่น บริเวณบ้านเก่ามีซากเจดีย์ 2 องค์ บริเวณวัดเกาะโคบ ขุดพบรูปพระโพธิสัตว์อวโลกิเตศวร สำริด 1 องค์ เป็นศิลปะศรีวิชัย ส่วนบ้านแหลมกรวดได้ขุดพบเครื่องปั้นดินเผาสมัยราชวงศ์หมิงที่วัดแหลมกรวด และยังพบเตาเผาปูนขาวซึ่งตั้งเรียงรายจากบ้านท่ายางถึงบ้านเก่า พบประมาณ 30 เตา เป็นต้น

ประชาชนส่วนใหญ่บนเกาะหมากประกอบอาชีพทำสวนยางพารา ประมงพื้นบ้านและเริ่มมีรวมกลุ่มชุมชนท่องเที่ยว

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  "ประวัติความเป็นมา". องค์การบริหารส่วนตำบลเกาะหมาก.
3. ↑  "การพัฒนา การจัดการท่องเที่ยวโดยชุมชน พื้นที่ชุมชนเกาะหมาก ต.เกาะหมาก อ.ปากพะยูน จังหวัดพัทลุง" (PDF). มหาวิทยาลัยเทคโนโลยีราชมงคลศรีวิชัย.
4. ↑  "เกาะหมาก". การท่องเที่ยวแห่งประเทศไทย (ททท.).
**รูดอลโฟ เฟอร์นานเดซ** (Rudolfo Fernandez) นักมวยสากลชาวฟิลิปปินส์ เกิดเมื่อ 2 กุมภาพันธ์ พ.ศ. 2517 ที่เมืองลาฮุก สถิติการชก 51 ครั้ง ชนะ 17 (น็อค 6) เสมอ 8 แพ้ 26

ประวัติ
-------

เฟอร์นานเดซขึ้นชกมวยสากลครั้งแรกเมื่อ 4 เมษายน พ.ศ. 2535 เสมอโดยเทคนิคกับ มาเตโอ บาริง การชกในช่วงแรกๆจะแพ้และเสมอเป็นส่วนใหญ่ จนในช่วง พ.ศ. 2537 – 2538 จึงชกชนะเป็นส่วนใหญ่ จนได้ชิงแชมป์ฟิลิปปินส์รุ่นมินิมัมเวทที่ว่างเมื่อ 22 พฤษภาคม พ.ศ. 2538 แต่เป็นฝ่ายแพ้คะแนน เอ็ดมุนด์ วีญามอร์ ไม่ได้แชมป์ เฟอร์นานเดซยังขึ้นชกมาอย่างต่อเนื่องมีทั้งแพ้และชนะ เฟอร์นานเดซเดินทางมาชกในไทยเมื่อ 22 เมษายน พ.ศ. 2541 แพ้น็อค พงษ์ศักดิ์เล็ก ศิษย์คนองศักดิ์ ยก 2 จากนั้นได้ชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ เมื่อ 2 ตุลาคม พ.ศ. 2541 หลังจากนั้น เฟอร์นานเดซชกแพ้เป็นส่วนใหญ่ หลังจากที่ชกแพ้คะแนน อาร์มันโด ทอร์เรสที่ญี่ปุ่นเมื่อ 17 เมษายน พ.ศ. 2543 เฟอร์นานเดซก็แขวนนวมไป

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ PABA รุ่นมินิมัมเวทเมื่อ 2 ตุลาคม 2541 แพ้คะแนน สงคราม ป.เปาอินทร์ ที่ กทม.

อ้างอิง
-------

* สถิติการชก boxrec.com เก็บถาวร 2013-08-12 ที่ เวย์แบ็กแมชชีน (อังกฤษ)
**ฉนวนไฟฟ้า** (อังกฤษ: Insulator) หรือบ้างก็เรียกว่า **ไดอิเล็กทริก** (อังกฤษ: Dielectric) คือวัสดุที่มีคุณสมบัติในการกีดกั้นหรือขัดขวางการไหลของกระแสไฟฟ้าหรือวัสดุที่กระแสไฟฟ้าไม่สามารถไหลผ่านได้ ฉนวนที่ดีจะต้องสามารถป้องกันตัวนำไฟฟ้าจากความร้อนหรือของเหลวที่สามารถกัดกร่อนตัวนำไฟฟ้า และสามารถกันน้ำได้ดี ฉนวนที่ใช้หุ้มตัวนำไฟฟ้าต้องมีความต้านทานสูง ต้องไม่ถูกกรดหรือด่างกัดกร่อนได้ตั้งแต่อุณหภูมิ 0 ถึง 200 องศาฟ้าเรนไฮต์ และต้องไม่ดูดความชื้นในอากาศ

วัสดุบางอย่างเช่น แก้ว กระดาษหรือเทฟลอน มีคุณสมบัติในการเป็นฉนวนไฟฟ้าที่ดีมาก แม้ว่าจะมีค่าความต้านทานไฟฟ้าค่อนต่ำ แต่ก็ถือว่า "ดีพอ" ที่จะใช้เป็นฉนวนของสายไฟและสายเคเบิล รวมไปถึงวัสดุจำพวกโพลิเมอร์บางอย่างที่คล้ายกับยาง และพลาสติก ซึ่งสามารถใช้เป็นฉนวนกับระบบแรงดันต่ำถึงแรงดันปานกลาง (ประมาณหลักร้อยถึงหลักพันโวลต์)

แหล่งข้อมูลอื่น
---------------

* US Glass Insulators Reference Site
* National Insulator Association - US site
* Teleramics - specialises in UK telegraph insulators with a railway bias เก็บถาวร 2008-10-30 ที่ เวย์แบ็กแมชชีน
* One person's obsession with US telephone pole insulators
* Insulatorscanada เก็บถาวร 2009-10-22 ที่ เวย์แบ็กแมชชีน
* Insulator Patent Reference Library - Contains over 2,800 US patents relating to electric
* al insulators and related items
* Hungarian Insulators
* Online Museum for Hemingray Glass Company items
* Hemingray Glass Insulator Database
* DIN Spec regarding creepage distance
**ร็อคกี้ ฟูเอนเตส** นักมวยสากลชาวฟิลิปปินส์เกิดเมื่อ 10 กุมภาพันธ์ พ.ศ. 2529 ที่เซบูซิตี จังหวัดเซบู

ประวัติ
-------

ฟูเอนเตสเริ่มชกมวยสากลอาชีพครั้งแรกเมื่อ 12 มิถุนายน พ.ศ. 2546 ชนะคะแนน แจ็กเคียล คอลลามาร์ และขึ้นชกชนะรวดอีก 2 ครั้ง ในการชกครั้งที่ 4 ฟูเอนเตสชนะน็อคจอห์น อีแมน ฮัวเรซ ยก 4 และหลังจากการชกครั้งนั้น ฮัวเรซเสียชีวิตเพราะสมองได้รับความกระทบกระเทือน หลังจากนั้น ฟูเอนเตสได้ครองแชมป์ฟิลิปปินส์รุ่นมินิมัมเวท และได้มาชกนอกรอบกับนักมวยระดับรองแชมป์โลกในไทยหลายคน ทั้ง พนมรุ้งเล็ก กระทิงแดงยิม, ไก่ชน ส.วรพิน และชนะ ป.เปาอินทร์ แต่ไม่เคยเอาชนะได้สักครั้ง ฟูเอนเตสเลื่อนขึ้นมาชกรุ่นฟลายเวทเมื่อ พ.ศ. 2549 และได้ครองแชมป์ฟิลิปปินส์รุ่นฟลายเวทใน พ.ศ. 2550 จน พ.ศ. 2553 จึงได้ครองแชมป์ OPBF รุ่นฟลายเวท

ในต้นปี พ.ศ. 2557 ฟูเอนเตส ได้มีโอกาสชิงแชมป์โลกรุ่นฟลายเวทของ IBF ที่ว่าง กับ อำนาจ เกษตรพัฒนา ถึงประเทศไทย เนื่องจากโมรูตี้ เอ็มทานาเล่ เจ้าของตำแหน่งชาวแอฟริกาใต้ได้สละตำแหน่งไปก่อนหน้านั้นไม่นาน ทางฟูเอนเตสซึ่งมีกำหนดการจะชกกับ แม็ควิลเลียมส์ อาร์โรโย รองแชมป์โลกในรุ่นนี้อันดับ 1 ชาวเปอร์โตริโก เพื่อหาผู้ชนะเพื่อขึ้นไปชกชิงแชมป์โลกกับเอ็มทาลาเน่ จึงได้รับคำสั่งจาก IBF ให้เปลี่ยนมาชกกับอำนาจแทน ซึ่งฟูเอนเตสมีความมั่นใจมากที่จะลบสถิติการที่ไม่เคยชนะในประเทศไทยให้ได้ และประกาศว่าจะขอชนะน็อกอำนาจภายในยกที่ 6 เนื่องจากเชื่อมั่นในพลังหมัดที่หนักหน่วงกว่าและประสบการณ์การชกมวยสากลอาชีพที่ยาวนานกว่า แต่ปรากฏว่าในการชกจริง ฟูเอนเตสก็ไม่สามารถทำอะไรอำนาจได้อย่างถนัดถนี่ และตกเป็นฝ่ายแพ้คะแนนไปอย่างเป็นเอกฉันท์ในแบบขาดลอยในที่สุด

เกียรติประวัติ
--------------

* แชมป์ฟิลิปปินส์รุ่นมินิมัมเวท (2547)
* แชมป์ฟิลิปปินส์รุ่นฟลายเวท (2550)
* แชมป์ OPBF รุ่นฟลายเวท
	+ ชิง 9 มีนาคม 2553 ชนะคะแนน มาซาฟูมิ คูโบ
	+ ป้องกันแชมป์ครั้งที่ 1, 5 มิถุนายน 2553 ชนะน็อค ชิเกตากะ ไอเคฮาร่า ยก 11
	+ ป้องกันแชมป์ครั้งที่ 2, 5 กันยายน 2553 ชนะน็อค ยาซูโตะ อาริโทมิ ยก 8
	+ ป้องกันแชมป์ครั้งที่ 3, 27 พฤศจิกายน 2553 ชนะน็อค อินทนนท์ ศิษย์ชะมวง ยก 2 ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ WBO เอเชีย รุ่นจูเนียร์ฟลายเวท 28 ต.ค. 2547 แพ้น็อค ไก่ชน ส.วรพิน ยก 6
	+ ชิงแชมป์โลก (ที่ว่าง) IBF รุ่นฟลายเวทเมื่อ 22 ม.ค. 2557 แพ้คะแนน อำนาจ เกษตรพัฒนา ที่ จ.นครราชสีมา
	+ ชิงแชมป์โลก WBC รุ่นฟลายเวท , 22 พฤศจิกายน​ 2557 แพ้ทีเคโอ​ โรมัน กอนซาเลซ (ธงของประเทศนิการากัว นิการากัว) ยก 6 ที่ สระว่าย​น้ำนานาชาติโยโกฮามะ โยโกฮามะ ประเทศญี่ปุ่น

อ้างอิง
-------

* สถิติการชก

1. ↑  หน้า 17 ต่อ 19 กีฬา, *อำนาจให้คำมั่นไม่ทำให้ผิดหวัง*, เดลินิวส์ฉบับที่ 23,477: วันพุธที่ 22 มกราคม พ.ศ. 2557 แรม 7 ค่ำ เดือน 2 ปีมะเส็ง
2. ↑  "'อำนาจ'ชนะแต้มซิวแชม์ปโลกIBF". เดลินิวส์. 22 January 2014. คลังข้อมูลเก่าเก็บจากแหล่งเดิมเมื่อ 2014-01-23. สืบค้นเมื่อ 22 January 2014.
3. ↑  ฅนเหล็ก. ร็อคกี้ ฟูเอนเตส ‘ยักษ์แคระ’ ของตากาล็อก แชมป์ฟลายเวท โอพีบีเอฟ. นิตยสารมวยโลก. ปีที่ 28 ฉบับที่ 1376 มกราคม 2554 หน้า 48 -49
**เป็ดแดง** Lesser Whistling Duck (ชื่อวิทยาศาสตร์: *Dendrocygna javanica*) เป็นเป็ดขนาดเล็ก มีแหล่งขยายพันธุ์ในเอเชียใต้และเอเชียตะวันออกเฉียงใต้

การกระจายพันธุ์และถิ่นอาศัย
---------------------------

 ขณะพักผ่อนในโกลกาตา, รัฐเบงกอลตะวันตก, อินเดีย
เป็ดแดงมีการกระจายพันธุ์กว้างจากประเทศปากีสถานในหุบแม่น้ำทางตะวันออกลงไปยังประเทศอินเดีย, เนปาล, ศรีลังกา, บังคลาเทศ, พม่า, ไทย, มาเลเซีย, สิงคโปร์, อินโดนีเซีย, ภาคใต้ของจีน และเวียดนาม ส่วนใหญ่เป็นนกประจำถิ่น มีการอพยพในพื้นที่บ้างตามภัยแล้งหรือน้ำท่วม แต่ในประเทศจีนนกจะอพยพหนีหนาวลงใต้

อาศัยในทะเลสาบน้ำจืดที่ยังคงมีความอุดมสมบูรณ์พืชพรรณ รวมทั้งทุ่งนาน้ำท่วมขัง หนองน้ำกลางป่า และบางครั้งอาจเข้าไปอาศัยอยู่ในแหล่งน้ำกร่อย อ่าวริมทะเล ป่าชายเลน รวมทั้งนากุ้งใกล้ ๆ ชายฝั่งทะเล

ลักษณะ
------

เป็ดแดงมีปากยาวสีเทา คอยาว และขายาว หน้าผากและกลางกระหม่อมสีน้ำตาลปนเทาคล้ำ หัว ลำคอ และอกสีเนื้อแกมเทาหม่น ใต้คอสีจางจนขาว และด้านข้างและหลังคอตอนบนมีสีเข้มกว่า สีข้างและท้องสีแดงอมน้ำตาลปนเหลือง มีลายขีดสีครีมตามแนวสีข้างตอนบน ขนคลุมใต้โคนหางและบริเวณก้นสีค่อนข้างขาว หลัง ไหล่ ขนคลุมหัวปีกใหญ่และขนคลุมหัวปีกกลางสีน้ำตาลคล้ำ มีลายเกล็ดสีแดงแกมน้ำตาล ขนคลุมหัวปีกน้อยสีน้ำตาลแกมแดง ขนคลุมใต้หัวปีกสีออกดำ ขนกลางปีกและขนปลายปีกสีน้ำตาลไหม้ ตะโพกสีค่อนข้างดำ ขนคลุมบนโคนหางสีน้ำตาลแกมแดงสด ขนหางสีน้ำตาลไหม้ ขาและนิ้วเท้าสีเทาปนฟ้าคล้ำ

ในขณะบิน จะส่งเสียงร้องค่อนข้างแหลมเป็นจังหวะยาว ๆ สั้น ๆ คล้ายเสียงผิวปาก ดัง "ซี-ซิก"

สถานะในประเทศไทย
----------------

เป็ดแดง ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 ตามมาตรา 19 และมาตรา 20 หากผู้ใดล่าหรือมีครอบครองซึ่งซากและตัวที่ยังมีชีวิตโดยไม่ได้รับอนุญาต มีโทษปรับไม่เกิน 40,000 บาท จำคุกไม่เกิน 4 ปี หรือทั้งจำทั้งปรับ

อ้างอิง
-------

1. ↑  BirdLife International (2004). *Dendrocygna javanica*. *2006 IUCN Red List of Threatened Species*. IUCN 2006. Retrieved on 11 May 2006. 
justification for least concern: global population of between two and twenty million individuals (Wetlands International 2002).
2. ↑  
Grewal, Bikram (2002). *Photographic guide to birds of India*. Periplus editions / Princeton University Press. `{{cite book}}`: ไม่รู้จักพารามิเตอร์ `|address=` ถูกละเว้น แนะนำ (`|location=`) (help); ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help) p. 58
3. 1 2  
Ali, Salim (1986/2001). *Handbook of the Birds of India and Pakistan, 2nd ed.10 vols* (2nd ed.). Oxford University Press. `{{cite book}}`: ตรวจสอบค่าวันที่ใน: `|year=` (help); ไม่รู้จักพารามิเตอร์ `|address=` ถูกละเว้น แนะนำ (`|location=`) (help); ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)Bird Number 138, vol. 1, p. 138-140.
4. 1 2 3  เป็ดแดง[*ลิงก์เสีย*] birdsofthailand.net

* *Wildfowl* by Madge and Burn, ISBN 0-7470-2201-1
* *Birds of Goa* (video)


วิกิมีเดียคอมมอนส์มีสื่อที่เกี่ยวข้องกับ ***Dendrocygna javanica***

แหล่งข้อมูลอื่น
---------------

 ข้อมูลที่เกี่ยวข้องกับ Dendrocygna javanica ที่วิกิสปีชีส์
**พระยาวิชิตภักดีศรีสุรวังษารัตนาณาเขตรประเทศราช (เต็งกูปูเตะ)** (มลายู: Tengku Puteh) เป็นพระยาเมืองปัตตานีในช่วงปี พ.ศ. 2399-2425 โดยเป็นรายาปัตตานีองค์ที่ 8

พระบาทสมเด็จพระจอมเกล้าเจ้าอยู่หัว โปรดเกล้าแต่งตั้ง เต็งกูปูเตะซึ่งเป็นโอรสองค์โตในตนกูปะสาเป็นเจ้าเมืองปัตตานีองค์ต่อมาโดยได้รับบรรดาศักดิ์เป็นพระยาวิชิตภักดีศรีสุรวังษารัตนาณาเขตรประเทศราช ในช่วงที่เต็งกูปูเตะปกครองเมืองปัตตานีได้มีผู้คนเข้าอาศัยอยู่ในเมืองปัตตานีมากขึ้น โดยเฉพาะพ่อค้าชาวจีนซึ่งเข้ามาตั้งบ้านเรือนประกอบอาชีพค้าขาย สำหรับเต็งกูปูเตะนั้นได้ปกครองปัตตตานีด้วยความสงบเรียบร้อยเป็นเวลา 26 ปี ในบั้นปลายชีวิตเต็งกูปูเตะได้เดินทางไปรักษาตัวและได้ถึงแก่พิราลัยที่เมืองกลันตันในปี พ.ศ.2424

โอรส-ธิดา
---------

พระยาวิชิตภักดี (เต็งกูปูเตะ) มีชายา 2 องค์ คือ ตนกูรายา (ตนกูนานิ) ธิดาของพระยากลันตัน(ตวนสนิปากแดง) และตนกูโวะ ธิดาของตนกูตือเงาะที่ปรึกษาพระยาพิทักษ์เมืองปัตตานี โดยมีโอรส-ธิดา 7 องค์ ดังนี้

1. เต็งกูบือซาร์ (ตนกูตีมุง) เจ้าเมืองปัตตานีองค์ที่ 9
2. เต็งกูอามงร์ ชายาของรายาบันดารอเมืองกลันตัน
3. เต็งกูอัมปิ ชายาตนกูมูฮัมหมัดเมืองกลันตัน
4. เต็งกูตือเงาะ ชายาพระยาเมืองยะลา
5. เต็งกูปิ ชายาตนกูมูฮัมหมัด โอรสในรายาเบอร์รัส
6. เต็งกูปัตตานี ชายาตนกูเบอร์ซาร์อินดรา รายาเมืองกลันตัน
7. เต็งกูมูฮัมหมัด เป็นอุปราชในสมัยของเต็งกูสุไลมานชารีฟุดดีน

อ้างอิง
-------

1. ↑  การตั้งถิ่นฐานราชวงศ์กลันตันในเมืองปัตตานี[*ลิงก์เสีย*] (PDF).P.35-36.
**ยูริกะ ทาจิบานะ** (ญี่ปุ่น: 橘ゆりか; โรมาจิ: *Tachibana Yurika*) คือ ไอดอลญี่ปุ่น สังกัด"Avex Management agency" และเป็นหนึ่งในสมาชิกรุ่นที่สาม ของวง"ไอดอลลิ่ง!!!" หมายเลขประจำตัวคือ 19

ประวัติการทำงาน
---------------

ยูริกะ ทาจิบานะ เริ่มต้นการทำงานด้วย ชนะการออดิชั่นโครงการ "avex audition 2007" และหลังจากนั้น ก็เข้ามาเป็นสมาชิกรุ่นที่สาม ของวง ไอดอลลิ่ง!!! เมื่อเดือน เมษายน ปี พ.ศ. 2552 พร้อมกับ ไอ โอกาว่า และ คาเอเดะ ฮาชิโมโตะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 7 "เบบี้ บลู"

ในช่วงเดือนธันวาคม พ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง!!!" และได้ออกผลงานซิงเกิลที่ 10 "เทโนะ ฮิระ โนะ ยูกิ"

ผลงาน
-----

### ดีวีดี

* [2009.11.20] Popcorn☆Girl (ポップコーン☆ガール)
* [2010.4.23] Tachibanashi (たちばなし)

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2010-07-26.

ดูเพิ่ม
-------

* ไอดอลลิ่ง!!!
* โทกิเมกิ ไอดอลลิ่ง!!!

แหล่งข้อมูลอื่น
---------------

* Tachibana Official Website เก็บถาวร 2010-08-01 ที่ เวย์แบ็กแมชชีน
* Idoling!!! Official Website
* Official Blog